recursal/SuperWikiNEXT-32B huggingface dataset:
**Olesya Yurivna Rulin** (rus: Oлeся Юрьевна Pулина - Olesya Jurivna Rulin, \*17 marec 1986, Moskva, Rusko, Sovietsky zväz) je rusko-americká herečka, známa zo všetkých troch dielov detskej komédie *High School Musical*, kde si zahrala postavu Kelsi Nielsen.

Detstvo a mladosť
-----------------

Olesya Rulin, sa narodila v marci roku 1986 v Moskve za čias Sovietskeho zväzu v Rusku. Vyrastala neďaleko Moskvy, v meste Likhoslavl. Na začiatku deväťdesiatich rokov, jej otec emigroval do Spojených štátov, o dva roky neskôr ho celá jeho rodina aj spolu s Olesyou následovala a usadila sa v Texase a neskôr v Utahu. 

Keď mala Rulinová jedenásť rokov, jej mama ju prihlásila na baletný kurz, aby si zlepšila postavenie v spoločnosti. Po čase si v tanec veľmi obľúbila. Tiež vie hrať výborne na klavír, čo predviedla vo všetkých troch častiach filmu *High School Musical*. 

Krátko pred zahájením jej hereckej kariéry, brigádovala v menších obchodíkoch, študovala ekonomómiu v Paríži a v roku 2005 absolvovala na West Jordan High School.

Kariéra
-------

Medzi jej prvé filmy v ktorých si zahrala, patrí *Hon na psa* (2001), kde si zahrala po boku herca Shia LaBeoufa. Tiež sa objavila v hororovom thrillery *Temná legenda 3 : Krvavá Mary* (2005) a až o rok sa jej podarilo zviditeľniť v muzikálovej komédií *High School Musical*. O dosť viac priestoru získala v druhej časti a tiež si svoju postavu nádejnej klaviristky zopakovala aj tretí krát, v poslednej časti, *High School Musical 3*. 

Po skončení *High School Musical*, sa predstavila aj po boku Jessicy Simpson, v komédií *Nebezpečne blonďavá* z roku 2008. V rovnakom roku, sa objavila aj v dráme *Navždy silný* a o rok neskôr, si zahrala spolu s herečkou Heather Locklear v dráme *Flying By*. 

V roku 2010, si zahrala hlavnú postavu vo filme *Mary v očakávaní* a v roku 2013 si zahrala dcéru Kristin Chenoweth, v komédií *Rodinný víkend*. 

Od roku 2015, hrá postavu menom Callista Secor v akčnom seriály *Powers*.

Súkromný život
--------------

Je pescetariánka. V marci 2022 oznámila, že čaká svoje prvé dieťa. 

Vie čítať, písať a hovoriť plynule rusky. Venovala veľa času na charitatívne účely, rozdala niekoľko peňazí pre zvieratá, viac-menej psov, ktorí boli bez domova, a tiež venovala pre charitu aj nejaké jej šaty.

Iné projekty
------------

Commons
* Spolupracuj na Commons Commons ponúka multimediálne súbory na tému **Olesya Rulin**

Externé odkazy
--------------

* Olesya Rulin v Internet Movie Database (po anglicky)
* Olesya Rulin v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Olesya Rulin na anglickej Wikipédii.*

Autoritné údaje: * ISNI: 0000 0000 4769 6210
* LCCN: no2008177708
* VIAF: 78608880
* WorldCat: lccn-no2008177708
**Edward Thomas** „**Tom**" **Hardy** (\* 15. september 1977, Londýn, Anglicko) je britský filmový herec a producent.

Kariéra
-------

Študoval na Richmond Drama School a Drama Centre London. V televízí po prvýkrát debutoval v roku 2001 v seriáli *Bratstvo neohrozených*, kde hral vojaka Johna Janoveca. Na filmovom plátne sa prvý krát objavil toho istého roku vo filme *Čierny jastrab zostrelený*. Veľkú rolu zápornej postavy, prétora Shinzona, dostal vo sci-fi filme *Star Trek X: Nemezis* (2002). V priebehu prvného desaťročia 21. storočia hral napr. vo filmoch: *Po krk v extáze*, *Mária Antoinetta*, *Potopa*, *RocknRolla* či *Bronson*. Za rolu vo filme *Počiatok* bol nominovaný na cenu Saturn. Hral aj zápornu rolu v Batmanovskom filme *Návrat Temného rytiera* (2012) a v snímke *Mad Max: Zbesilá cesta* (2015), stvárnil titulnú rolu Maxa Rockatanského. Hlavnú rolu Eddieho Brocka/Venoma si zahral v komiksových filmoch *Venom* (2018) a *Venom 2: Carnage prichádza* (2021).

Iné projekty
------------

Commons
* Spolupracuj na Commons Commons ponúka multimediálne súbory na tému **Tom Hardy**

Externé odkazy
--------------

* Tom Hardy v Internet Movie Database (po anglicky)
* Tom Hardy v Česko-Slovenskej filmovej databáze
* Tom Hardy na Memory Alpha (po anglicky)

Zdroj
-----

*Tento článok je čiastočný alebo úplný preklad článku Tom Hardy na českej Wikipédii.*

Autoritné údaje: * BnF: 15025410w
* GND: 140606610
* ISNI: 0000 0000 7845 4433
* LCCN: no2006037732
* NK ČR: xx0156014
* VIAF: 4680980
* WorldCat: lccn-no2006037732
**Revolučná organizácia 17. novembra** (grécky *Επαναστατική Οργάνωση 17 Νοέμβρη, Epanastatiki Organosi dekaefta Noemvri*), ( tiež známa ako 17N ) je grécka marxistická organizácia sformovaná v roku 1973. Meno skupiny sa vzťahuje na deň krvavého potlačenia vzbury na Aténskej polytechnickej univerzite, kde v roku 1973 študenti protestovali proti gréckej vojenskej diktatúre.

Od roku 1975 do roku 2000 sa tejto mestskej partizánskej skupine prisudzuje zodpovednosť za zabitie 23 ľudí v 103 útokoch proti americkým, diplomatickým a gréckym cieľom. Medzi najprominentnejšie obete *17N* patrí napr. Richard Welch, atašé CIA v Aténach, zastrelený 23. decembra 1975, Pavlos Bakoyannis, člen hlavnej gréckej stredo-pravicovej strany Nová demokracia zabitý v septembri 1989, Nikos Momferatos, vydavateľ konzervatívnych novín *Apogevmatini* zastrelený v r. 1985, či viacero amerických vysokých vojenských dôstojníkov a tureckých diplomatov pôsobiacich v Grécku. Poslednou obeťou sa stal vojenský atašé britskej ambasády Stephen Saunders 8. júna 2000.

Skupina sa podľa všetkého rozpadla v roku 2002 po zatknutí a odsúdení viacerých jej členov, vrátane jej údajných lídrov Alexandrosa Giotopoulosa a Dimitrisa Koufodinasa. Grécky činitelia sa však domnievajú, že vedľajšie odnože tejto skupiny sú stále aktívne, vrátane Revolučného boja , skupiny ktorá sa prihlásila ku granátometnému útoku na americkú ambasádu v Aténach v januári roku 2007.
**Lasthenes** alebo **Lasthenés** (starogr. *Λασθένης* – *Lasthenes*, iný prepis: *Lasthenés*) bol olympijský víťaz v dolichu v roku 404 pred Kr.

Lasthenes z Téb bol na 94. olympijských hrách v roku 404 pred Kr. vyhlásený za víťaza v dolichu. Dolichos čiže *dlhý beh* sa stal olympijskou disciplínou v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.

Staroveký historik Diodoros Sicílsky zaznamenal olympijské víťazstvo Lasthena v súvislosti s datovaním úmrtia filozofa Démokrita a uvádza aj legendu, podľa ktorej Lasthenes predbehol koňa v pretekoch z Koróneie do Téb (cca 35 km).

Referencie a bibliografia
-------------------------

1. ↑  Mark Golden, *Sport in the Ancient World from A to Z*
2. 1 2 3  Diodoros, *Bibliotheca historia*, 14,11,5.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
4. ↑  Eusebios, *Kronika* 2,193.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.

Pozri aj
--------

* Zoznam olympijských víťazov staroveku
Talianska skupina potulných hercov na obraze Antoina Watteau.
**Commedia dell’arte** (CDA) je druh ľudového, profesionálneho divadla v Taliansku. Presný dátum vzniku nie je známy, ale k jej rozšíreniu došlo v polovici 16. storočia a existovala až do 18. storočia. Hrala sa v miestnom nárečí a preto bola široko zrozumiteľná a aktuálna. Základom je improvizácia (text nebol vopred daný, existuje len kostra príbehu, na základe ktorej sa improvizuje) a pevné herecké typy (herec hral celý život tú istú postavu, ktorá mala svoj kostým, masku a charakter). Každý herec musel byť výborný tanečník, akrobat a rozprávač. Herci používali obľúbené repliky a hojne inscenovali dramatické akcie. Pre úspech tohto divadla bola najpodstatnejšia súhra kolektívu, ktorá vychádzala zo sebadisciplíny hercov. 

Commedia dell'arte sa síce neujala ako reprezentačný typ divadla, ale mala vplyv na Goldoniho a Molièra, ktorí priviedli improvizáciu do písaných textov a ďalej využili aj typovosť postáv (ich postavy mali jednu základnú vlastnosť, okolo ktorej sa točí všetko ostatné). 

Súbory kočovali po celej Európe, najväčší ohlas mala *commedia dell´arte* vo Francúzsku.

Postavy
-------

Nebolo dôležité prostredie, v ktorom sa hralo, dôležité boli postavy a kostýmy. Išlo o komédiu ľudských typov, ktoré boli stále a nemenné. Napr. sluhovia (*zanni*) – *Brighella* a *Arlecchino* – vytvárali zápletku a posúvali príbeh dopredu; starci (*vecchi*) – *Dottore* (karikatúra lekára alebo právnika, učenca z Bologne) a *Pantalone* (kupec) sa stali obeťami posmeškov a žartov. Ďalšími postavami boli *Capitano* – chvastúnsky vojak, ktorý mal vždy úspech u žien; smutný a melancholický *Pierrot, Harlekýn,* slúžka *Kolombina,* právnik *Dottore, Kapitán,* kupliarka *Ruffiana* a zamilovaní s rôznymi menami a ďalšie.

Zánik
-----

V 18. storočí postupne zanikalo. Negatívom Commedia dell'arte sa stala postupná repetitívnosť, prestala vychádzať z potrieb spoločnosti a nakoniec ju nahradili iné formy umenia. Jej dedičstvo dnes žije v cirkuse, pantomíme, balete a avantgardných divadlách.
Rieka blízko mesta Tomsk
**Tom** (rus. Томь), je rieka v Chakaskej republike a v Kemerovskej a v Tomskej oblasti v Rusku. Je 827 km dlhá. Povodie má rozlohu 62 000 km².

Priebeh toku
------------

Pramení na západnom svahu Abakanského chrbátu. Na hornom toku má horský charakter. Preteká Kuzneckou kotlinou a potom Západosibírskou nížinou, kde riečne údolie dosahuje šírku 3 km a v koryte sa vyskytuje veľa riečnych prahov. Ústi do Obu.

### Prítoky

* ľavé – Mras-su, Kondoma, Uňga
* pravé – Usa, Horný Ters, Stredný Ters, Dolný Ters, Tajdon

Vodný stav
----------

Zdroj vody je prevažne snehový. Priemerný ročný prietok vody vo vzdialenosti 580 km od ústia je 650 m³/s a v ústí 1 110 m³/s. Maximálni prietok dosahuje 3 960 m³/s. Zmrzne na konci októbra až na začiatku novembra a roztápa sa v druhej polovici apríla na začiatku mája. Na hornom toku v niektorých zimách zamrzne až do dna na dva až tri mesiace. V lete vysychá.

Využitie
--------

Rieka je splavná. Vodná doprava je možná do Tomsku a pri vysokej vode až do Novokuznecku. Na rieke ležia mestá Novokuzneck, Kemerovo, Tomsk. V povodí rieky sa rozkladá Kuznecký uhoľný revír.

Iné projekty
------------

Commons
* Spolupracuj na Commons Commons ponúka multimediálne súbory na tému **Tom (prítok Obu)**
| **Nutričné hodnoty Skittles / 100 g** |
| --- |
| Energetická hodnota | 1680 kJ (400 kcal) |
| Sacharidy | 90.7 g |
| Cukry | 75.6 g |
| Vláknina | 0 g |
| Tuky | 4.4 g |
| Nasýtené tuky | 3.9 g |
| Trans | 0 g |
| Bielkoviny | 0 g |
| Vitamín A | 0 mg (0 %) |
| Vitamín B | 66.7 mg (111 %) |
| Vápnik | 0 mg (0 %) |
| Železo | 0 mg (0 %) |
| Sodík | 15.1 mg (1 %) |

**Skittles** je značka ovocných žuvacích cukríkov, v súčasnosti vyrábaných a predávaných spoločnosťou Wrigley Company, ktorá je divíziou spoločnosti Mars, Incorporated. Majú tvrdý cukrový obal, ktorý nesie písmeno S. Vnútri je hlavne cukor, kukuričný škrob, hydrogenovaný palmojadrový olej spolu s ovocným džúsom, kyselinou citrónovou a prírodnými a umelými arómami.

Skittles boli prvýkrát komerčne vyrobené v roku 1974 britskou spoločnosťou. V Severnej Amerike sa objavili v roku 1979 ako dovezené cukrovinky. Slogan "taste the rainbow" bol vytvorený v roku 1994 newyorskou agentúrou D’Arcy Masius Benton & Bowles.

Referencie
----------

1. ↑
2. ↑
3. ↑   *SKITTLES Bite Size Candies Backgrounder* [online]. Mars North America Newsroom, 23. august 2005. Dostupné online.
4. ↑  Mars - Skittles, company website, accessed in May 2009
5. ↑  IVES, Nat. Skittles overhauls a familiar theme to encourage experiencing the candy, not just tasting it. *The New York Times*, 9. júl 2004. Dostupné online.

Externé odkazy
--------------

* Oficiálna webstránka
* UK stránka na Wrigley

Zdroj
-----

*Tento článok je čiastočný alebo úplný preklad článku Skittles (confectionery) na anglickej Wikipédii.*
**Kríza vedy** je prelom, prechodné štádium medzi dvoma rozlíšiteľnými fázami vývinu vedy. Chápanie krízy vedy závisí od toho, aké kategórie intervenujú v jeho priebehu.

Termin 'kríza' sa v súvislosti s rozvojom vedeckého poznania začína používať v poslednej tretine 19. storočia. W. Dilthey roku 1873 v jednom liste napísal: *„…je zvláštne, ako som statil všetku vonkajšiu ctižiadosť, túžbu napísať veľké dielo. Veľká kríza vied a európskej kultúry, v ktorej žijeme, zaujali moju myseľ natoľko, že bude len na úžitok zrieknuť sa každej vonkajšej osobnej ctižiadosti."*

Najprv sa verejne hovorí o kríze základov matematiky, ku koncu storočia sa začína hovoriť o kríze fyziky, biológie a psychológie. Po prvej svetovej vojne sa termín „kríza" dostáva do názvov prác. Karl Bühler vydal Krízu psychológie (1927), no najznámejšou prácou, ktorá má v názve tento výraz, je Husserlova Kríza európskych vied a transcendentálna fenomenológia (1934 – 1937).

Termín *kríza vedy* je korelatívny s termínom *revolúcia vo vede* a práve tak sú korelatívne aj fenomény, ktoré označujú.

Kríza vied má štyri základné dimenzie: metodologickú, gnozeologickú, svetonázorovú a prakticko-sociálnu.

Názory na krízu vedy
--------------------

### Pozitivizmus

Pozitivizmus vidí zdroje **krízy vedy** predovšetkým v neadekvátnom určení povahy vedeckej teórie; podľa nich (sc. pozitivistov) teoretické konštrukcie sú vždy hypotetické, možno ich korigovať a odvolať. Skutočným základom a oporou vedy sú výlučne fakty a empiricky konštatovateľné súvislosti.[1]

### Husserl

**Kríza vedy** je podľa Husserla skutočnosť, že sa stala spornou pravá vedeckosť vedy a celý spôsob, ako si vytýčila svoje úlohy a vytvorila pre ne svoju vlastnú metodiku. Kríza vedy
spočíva v strate jej životného významu. V našich životných úzkostiach nám veda nemá čo povedať. Zásadne vylučuje práve tie otázky, ktoré sú za našich neblahých časov najpálčivejšími otázkami pre človeka, vydaného najosudnejším prevratom: vylučuje otázky týkajúce sa zmyslu alebo nezmyselnosti celej ľudskej existencie. Veda o čírych telesách nedokáže o subjektoch nič povedať, pretože abstrahuje od akéhokoľvek subjektívna.[2]

Referencie
----------

1. ↑  Novosad, F.: Premeny buržoáznej filozofie. Bratislava, Pravda 1986. 280 s.
2. ↑  Husserl, E.: Krize evropských věd a transcendentální fenomenologie. Úvod do fenomenologické filosofie. Praha, Academia 1972. 588 s.

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
**Krížová elasticita dopytu** alebo **krížová pružnosť dopytu** je elasticita dopytu, pri ktorej je faktorom dopytu cena iného statku. Meria sa pomocou **koeficientu krížovej elasticity dopytu**, čo je vzájomný pomer relatívnej (čiže percentuálnej) infinitezimálnej zmeny dopytovaného množstva statku a relatívnej infinitezimálnej zmeny ceny iného statku. 

Krížová elasticita teda vyjadruje reakciu dopytu po tovare X, pri zmene ceny iného tovaru Y. Je zrejmé, že ak vzrastie cena tovaru Y a vzrastie aj objem dopytu po tovare X, potom ide o nahraditeľné statky, tzv. substitúty. Pre ilustráciu, ak vzrastie cena počítačových zostáv, tak stúpne dopyt po prenosných počítačoch. Ide o tovary s približne rovnakou mierou užitočnosti a možno ich nahradiť. Teda so zvýšením ceny počítačových zostáv vzrastie objem predaných prenosných počítačov. Iný prípad nastáva, keď vzrastie cena tovaru Y a klesne dopyt po tovare X. V tomto prípade ide o doplnkové tovary, tzv. komplementy. Napríklad, ak vzrastie cena klávesníc, tak klesne objem predaných stolných počítačov, pretože klávesnica je nevyhnutným doplnkom počítača. 

Matematické vyjadrenie je  

{\displaystyle E\_{Q\_{x},P\_{y}}={\frac {\partial Q\_{x}}{\partial P\_{y}}}\cdot {\frac {P\_{y}}{Q\_{x}}}}
Hotel Bajkal
Pohľad na záliv
**Slnečné pobrežie** (bulh. *Слънчев бряг*, angl. a medzinárodne *Sunny Beach*) je významné prímorské letovisko pri Čiernom mori v Bulharsku, nachádzajúce sa okolo 35 km severne od Burgasu v obci Nesebar, provincii Burgas. Je to najväčšie a najpopulárnejšie letovisko v krajine, nachádza sa tu vyše 500 hotelov s viac ako 110-tisíc lôžkami. Je tu tiež 130 reštaurácií a množstvo hudobných klubov, nočných klubov a podobne. V posledných rokoch boli takmer všetky hotely zrenovované a bolo postavených niekoľko luxusných hotelov, ako aj množstvo apartmánových komplexov.

Permanentne tu žije veľmi málo obyvateľov, no počas leta sa tu zdržiava tisíce turistov. Hlavný pás hotelov pri pláži sa tiahne v dĺžke niekoľko kilometrov a rozprestiera sa v zálive medzi sídlami Nesebar a Sveti Vlas.

Výstavba letoviska sa začala počas komunizmu v roku 1958 na mieste, kde sa nachádzali dve staré studne zásobujúce Nesebar vodou v staroveku a stredoveku.

Podnebie je stredozemné, stredisko navštevovali hlavne Nemci, Bulhari a Rusi, v poslednom čase aj Briti, Íri, Škandinávci a Srbi, pre ktorých je stredisko alternatívou stredozemným letoviskám.

Hlavné atrakcie predstavuje pláž, vodné športy, nočný život a neďaleké historické centrum Nesebaru. V blízkosti sa nachádzajú dva nové akvaparky. Stredisko je obľúbené predovšetkým medzi mladými ľuďmi.

Hotely
------

### 5-hviezdičkové

Jeden z najluxusnejších hotelov
* Barcelo Royal Beach
* RIU Helena Park
* RIU Palace Helena Sands

### 4-hviezdičkové

Hotel Majestic

|  |  |  |  |  |  |  |
| --- | --- | --- | --- | --- | --- | --- |
| * Alba
* Bellevue
* Chaika
* Beach
* Blue Pearl
* Delta Beach
* Delta Palace
* Diamant
* Dunav
* Fenix
* Fiesta Beach
 |  | * Flora
* Globus
* Grand Oasis
* Hrizantema
* Iberostar Sunny Beach
* Imperial
* Iskra
* Juli
* Kalina Garden
* Kotva
 |  | * Kiparisite
* LTI Neptun Beach
* Majestic
* Marvel
* Mena Palace
* Meridian
* Merkury
* Nobel
* RIU Evrika Beach
* RIU Helios Palace
 |  | * Rodopi
* Sani Beach
* Strandja
* Tiara Beach
* Trakia Plaza
* Victoria
* Victoria Palace
* VIP Homes
* Zvete
* Wela
 |

### 3-hviezdičkové

Pohľad na niekoľko hotelov z hlavnej pešej zóny

|  |  |  |  |  |  |  |
| --- | --- | --- | --- | --- | --- | --- |
| * Aktinia
* Amfora Beach
* Amphibia
* Astoria
* Azurro
* Baikal
* Bor
* Bourgas
* Delfin
* Evropa
* Glarus
 |  | * Iskar
* Kalofer
* Kavkaz
* Klisura
* Kontinental 3-4
* Kuban
* Lyulin
* Morska zvezda
* Nessebur
 |  | * Olimp
* Palace
* Pelikan
* Polusi
* Pomorie
* Regina
* Rila
* RIU Evrika
* Shipka
* Sirena
 |  | * Slavianski
* Sun Palace
* Sunny Day
* Svezest
* Trakia
* Vitosha
* Yantra
* Yasen
* Zefir
* Zornitza
 |

### 2-hviezdičkové

|  |  |  |  |  |
| --- | --- | --- | --- | --- |
| * Arda
* Avliga
* Balaton
* Balkan
* Biser
* Hemus
* Iglika
* Karlovo
 |  | * Kontinental
* Kontinental 1-2
* Kristal
* Lebed
* Lilia
* Longoza
* Maritza
* Nimpha
* Orel
* Orion
 |  | * Pirin
* Pliska
* Roussalka
* Tundja
* Venera
* Yavor
* Yunona
* Yupiter
 |

Referencie
----------

* Mapa

Súradnice: 42°41′24″S 27°42′42″V﻿ / ﻿42,690117°S 27,711639°V﻿ / 42.690117; 27.711639
**Aspalis** (starogr. *Ἁσπαλίς* – *Aspalis*, lat. *Aspalis*) je v gréckej mytológii hrdinka z Melitaie vo Fthii, ktorá si vzala život, keď jej hrozilo zneuctenie.

Kedysi v Melitaii vládol tyran, ktorý bol taký krutý, že ľud nevyslovil ani jeho skutočné meno a prezývali ho "Tartaros". Krutý tyran bol navyše aj zhýralý a do svojej spálne si dal z krajiny privádzať tie najkrajšie dievčatá, ktoré sa aj proti svojej vôli stávali jeho milenkami. Keď raz poslal pre krásnu Aspalis, dcéru Argaia, dievča sa radšej obesilo, než by prišlo o panenstvo a svoju povesť.

Po smrti Aspalidy sa jej brat Astygites zaprisahal, že pomstí jej smrť. Obliekol si oblečenie sestry, pod ktorým ukryl meč a v tomto prestrojení sa dostal do paláca tyrana a zabil ho. Občania nato telo nenávideného tyrana hodili do rieky, ktorá od tej chvíle bola známa pod menom Tartaros a Astygita z vďaky korunovali vencom. Keď sa potom chystal pohreb Aspalidy, zistili, že jej telo zmizlo, na mieste však našli drevenú sochu od bohyne Artemis. Toto miesto sa potom stalo kultovým miestom, kde občania na jej počesť vykonávali každoročne rituál obetovania kozy.

Referencie
----------

1. 1 2 3  Antoninus Liberalis, *Metamorphoses*, 13.
**Štokholmský syndróm** je fenomén, ktorý opisuje situáciu, v ktorej rukojemník začína vyjadrovať súcit a sympatiu voči páchateľovi. V niektorých situáciách dochádza až k bodu, kde rukojemník ochraňuje páchateľa. Tento pocit považujú odborníci za iracionálny, keďže na človeka počas takejto situácie veľmi vplýva miera nebezpečenstva a strachu.

Človek si vysvetľuje nedostatok zneužitia zo strany páchateľa ako prejav láskavosti a nadviaže s páchateľom citový vzťah.

Štatistiky vyšetrovateľov svorne tvrdia, že približne 27 % ľudí v takejto situácii vykazuje známky Štokholmského syndrómu.

Štokholmský syndróm sa môže označovať ako traumatické spojenie, ktoré opisuje silnú citovú väzbu medzi dvomi osobami, kde jedna z nich prerušovane napáda druhú. Toto tvrdenie naznačuje, že samotné spojenie je ľudská odpoveď na traumu spojenú s postavením obete. Schvaľovanie skutkov páchateľa je jedna z možností, ako ľudské ego chráni samé seba. V tom prípade, ak obeť uverí na rovnaké hodnoty ako agresor, myseľ ho odmieta brať ako hrozbu.

Referencie
----------
Štart rakety Redstone zo štartovacieho komplexu 6 (17. september 1958)
**Štartovací komplex 6** (angl. *Launch Complex 6*; skratka: *LC-6*) bolo jedno zo štartovacích miest na Základni vzdušných síl Cape Canaveral na Floride. Z rampy komplexu štartovali rôzne verzie rakiet Redstone a Jupiter.

Celkovo sa na komplexe uskutočnilo 43 štartov, 39 rakety Redstone a 4 rakety Jupiter. Prvý štart sa uskutočnil 20. apríla 1955 a posledný 27. júna 1961.

Z komplexov 5 a 6 sa 31. januára 1964 stalo múzeum, v ktorom je môžné vidieť originálne zariadenia použité pri letoch programu Mercury. Výlety do múzea organizuje Návštevnícke centrum Kennedyho vesmírneho strediska.

Pozri aj
--------

* Zoznam štartovacích rámp na Cape Canaveral a ostrove Merritt
* Redstone
* Jupiter

Externé odkazy
--------------


|  |  |
| --- | --- |
| Portal | Kozmonautický portál |

Súradnice: 28°26′24″S 80°34′21″Z﻿ / ﻿28,4400°S 80,5725°Z﻿ / 28.4400; -80.5725

* Cape Canaveral LC-6 na Encyclopedia Astronautica (po anglicky)
**Tempo** je v šachu dôležitým stategickým pojmom. Hoci sú na začiatku partie sily oboch strán úplne vyrovnané, výhodou bieleho je, že má právo prvého ťahu a jeho prvý ťah má často rozhodujúci vplyv na charakter celej partie.

 Ten, kto je na ťahu vyhral.

Tempo nadobúda rozhodujúci význam v koncovke, kde často o výhre alebo prehre v tej istej pozícii rozhoduje to, kto je na ťahu. Väčšinou je byť na ťahu výhodou, existujú však aj situácie, že je to nevýhoda.

Z hľadiska tempa je dôležité nerobiť zbytočné ťahy, viackrát po sebe ťahať tou istou figúrkou, ak sa na danú pozíciu dalo dostať jedným ťahom. V koncovke však môže ísť o taktický manéver, hlavne ak takto vieme dosiahnuť situáciu spomenutú vyššie, keď byť na ťahu je nevýhodou.

Ekonómia času, zbytočné nestrácanie tempa je základnou zásadou boja v otvorení. Keď to nie je nevyhnutné, je v zásade nesprávne v otvorení ťahať dvakrát tou istou figúrkou. Väčšinou je neúčelné sa predčasne hrnúť do boja z ťažkými figúrami. Menej hodnotné ľahké figúry a pešiaci ich môžu beztrestne ohrozovať a nútiť k ústupu, čím strácame tempo.
Preto napríklad otvorenie 1. e4 e5 2. Dh5? je veľmi zlým otvorením.

Pozri aj
--------

* Nevýhoda ťahu
**Štandardná zlučovacia entalpia** látky je zmena entalpie, ktorá sprevádza vytvorenie 1 molu tejto látky v jej štandardnom stave z chemických prvkov v ich štandardných stavoch (obvykle pri atmosférickom tlaku a teplote 25 °C). Značkou štandardnej zlučovacej entalpie je Δ*H*f~~O~~ or Δf*H*~~O~~.

Príklad:

Štandardnej zlučovacej entalpie oxidu uhličitého je entalpia nasledujúcej reakcie za vyššie uvedených podmienok:

C(s,grafit) + O2(g) → CO2(g)
Štandardná zlučovacia entalpia sa meria v jednotkách energie na množstvo látky. Najčastejšie to sú kilojouly na mol (kJ/mol). Vo fyzike sa často vyjadruje v elektrónvoltoch na časticu. To zodpovedá približne 100 kJ/mol.

Všetky prvky majú vo svojich štandardných stavoch (plynný kyslík, pevný uhlík vo forme grafitu, atď.) nulovú štandardnú zlučovaciu entalpiu.

Zdroj
-----

*Tento článok je čiastočný alebo úplný preklad článku Standardní slučovací entalpie na českej Wikipédii.*


|  |  |
| --- | --- |
|  | Fyzikálny portálChemický portál |
*Tento článok sa týka bridžu a používa špecifickú bridžovú terminológiu. Pozri článok Bridžová terminológia pre vysvetlenie neznámych slov a fráz. Pokiaľ tam nejaký termín nenájdete, upozornite na to prosím v diskusii.*
**Tempo** v bridži je dôležitý takticko-strategický pojem. Hlavnou výhodou obrancov je, že majú právo štartu, čiže majú výhodu tempa. Dobrý štart je väčšinou základom úspešnej obrany. Tempo je dôležité najmä v beztromfových záväzkoch, kde v závislosti od toho, ktorá strana si skôr vypracuje dlhú farbu závisí, či bude záväzok splnený alebo porazený. Výnimočne je tempo nevýhodou. Hlavne hlavný hráč, keď z priebehu partie a licitácie vie kde sa nachádzajú kľučové karty, môže schválnym odovzdaním tempa a vpustením do zdvihu toho z obrancov, ktorého potrebuje môže záväzok splniť, lebo daný obranca hocičo zahrá, zadá zdvih, či zdvihy. Tento manéver sa nazýva vpustka.
Väčšinou však strata tempa znamená aj stratu partie. Hoci obrancovia napr. pri obrane 4 pikov majú štyri zdvihy do odtiahnutia, ak zadajú tempo, hlavný hráč sa môže zbaviť stratovej karty, či dokonca kariet a beznádejný záväzok nielenže splní, ale urobí aj nadzdvihy.

|  |  |  |
| --- | --- | --- |
|  | ♠ Q4
♥ AJ543
♦ AQ8
♣ AQ2 |  |
| ♠ AK102
♥ 86
♦ 10953
♣ 983 | N
W         E
S | ♠ 9875
♥ 109
♦ 64
♣ J10754 |
|  | ♠ J63
♥ KQ72
♦ KJ72
♣ K6 |  |
| W   N   E   S
Pas 1♥  Pas 4NT! Pas 5♣! Pas 6♥  Pas Pas            |

Vľavo je partia z BBO: Každý štart okrem pikového vedie k odovzdaniu tempa a k napchaniu záväzku. Štartuje východ a z licitácie nemá žiadne indície. Po ľubovoľnom štarte okrem pikového, hlavný hráč získa prvý zdvih, odtromfuje a na kára zahodí jeden pik a záväzok splní. V 19 stolovom turnaji splnenie tohoto záväzku prinieslo 91%.

Pri inom stole prebiehala licitácia takto:  
 
Pas-1♥-Pas-4♥  

Pas-5♣!-Pas-5♥

Východ má indíciu - hláška 5♣znamená zádrž prvého kola v trefoch, juh hláškou 5♥vylúčil zádrž prvého kola v kárach a pikoch a severu v aspoň jednej z nich zádrž chýba, inak by licitoval ďalej. Východ vie že by nemal štartovať trefom a môže si vybrať medzi pikovým a károvým štartom.

|  |  |  |
| --- | --- | --- |
|  | ♠ AKQJ
♥ x
♦ xxxx
♣ xxxx |  |
| ♠ xxxx
♥ xxxx
♦ AKQJ
♣ x | N
W         E
S | ♠ xxxx
♥ xxxx
♦ x
♣ AKQJ |
|  | ♠ x
♥ AKQJ
♦ xxxx
♣ xxxx |  |
| W   N   E   S

 |

V tomto extrémnom príklade, ak by sa hral beztromfový záväzok, linka ktorá je na výnose, získa prvých 8 zdvihov. Výhoda tempa prináša rozdiel troch zdvihov.
**Krištof Škultéty** (Christophor; Sculteti, Scultetus, Schultiss, Scholtz, Šimon) (\* 16. storočie Dolná Lehota) bol kníhtlačiar.

Životopis
---------

Prvý kníhtlačiar v Banskej Bystrici. Od roku 1573 sa usiloval založiť knítlačiareň v Banskej Bystrici. Roku 1577 začal pracovať jeho podnik v Lindnerovskom dome na Striebornej ulici v Banskej Bystrici. Z jeho produkcie je známa zbierka latinských veršov G. Meltzera a latinský astronomický spis *Tractatus de cometa* J. Pribicera (1578). Roku 1578 – 1590 tlačil pravdepodobne iba drobné spisy a príležitostné tlače, ktoré sa nezachovali, podľa E. Jankovicha jeho tlačiareň v Banskej Bystrici pracovala až do konca 16. storočia.

Literatúra
----------

* Slovenský biografický slovník
* HELLMAN, C. Doris: The Comet of 1577: Its place in the history of astronomy. Columbia University Press, 1944. Str. 400. Dostupné online.

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
Konkláve, ktoré sa začalo 18. apríla 2005, sa zúčastnilo 115 kardinálov a dňa 19. apríla zvolilo za nového pápeža Josepha Ratzingera, ktorý si zvolil meno Benedikt XVI. Za pápeža ho zvolili o 17:50. Nový pápež bol zvolený po troch kolách hlasovania. 1. kolo sa konalo v pondelok po sv. omši za zvolenie nového pápeža. Sv. omša sa začala o 10:00 v bazilike sv. Petra vo Vatikáne. Potom sa kardináli odobrali do Sixtínskej kaplnky za spevu litánii ku všetkým svätým. V tento deň sa konala len jedna voľba a tá bola neúspešná, čiže dym bol čierny. Na druhý deň 19. apríla – utorok sa konali 2 voľby. Ráno bola voľba neúspešná – čierny dym. Večer konkláve zvolilo pápeža. Asi o 18:00 kardinál protodiakon Jorge Arturo Medina Estevez oznámil svetu radostnú správu: *Habemus papam* – Máme pápeža.

Zloženie voličov
----------------


**Konkláve 2005**| VOLIČI | 117 celkovo |
| --- | --- |
| Chýbajúci | 2  (Sin, Suárez Rivera) |
| Prítomní | 115 |
| Afrika | 11 |
| Ázia | 11 |
| Európa | 58 |
| Oceánia | 2 |
| Severná Amerika | 22 |
| Južná Amerika | 13 |

Voliči podľa krajín:

* 20 : Taliansko
* 11 : USA
* 6 : Nemecko, Španielsko
* 5 : Francúzsko
* 4 : Brazília, Mexiko
* 3 : India, Kanada, Kolumbia, Poľsko
* 2 : Filipíny, Čile, Japonsko, Maďarsko, Nigéria, Portugalsko, Ukrajina, Spojené kráľovstvo
* 1 : Argentína, Austrália, Belgicko, Bolívia, Bosna a Hercegovina, Česko, Dominikánska republika, Ghana, Guatemala, Holandsko, Honduras, Chorvátsko, Indonézia, Írsko, Južná Afrika, Kamerun, Kongo, Kuba, Litva, Lotyšsko, Madagaskar, Nikaragua, Nový Zéland, Peru, Pobrežie Slonoviny, Rakúsko, Sudán, Švajčiarsko, Sýria, Tanzánia, Thajsko, Uganda, Vietnam

Na zvolenie nového pápeža bolo treba dve tretiny prítomných kardinálov + 1 : v tomto prípade 77 hlasov.

Slovensko a konkláve
--------------------

Slovensko napriek tomu, že malo v kardinálskom zbore dvoch zástupcov, na konkláve nemá ani jedného kardinála, pretože obaja prekračujú vekový limit. 

Nitrianský biskup Ján Chryzostom Korec mal počas konania konkláve 81 rokov, bol kardinálom od roku 1991; emeritný prefekt vatikánskej Kongregácie pre evanjelizáciu národov Jozef Tomko v tom čase takisto 81 ročný od roku 1985. Kardinál Korec zomrel v roku 2015.

Pozri aj
--------

* Konkláve
Ulica na Brighton Beach s ruskými nápismi
**Brighton Beach** je newyorská štvrť ležiaca na pobreží Coney Islandu, v roku 2008 tu žilo 23582 obyvateľov.  Oblasť je známa ako stredisko rusky hovoriaceho obyvateľstva v USA.

Rozkvet lokality začal v sedemdesiatych rokoch 19. storočia, keď tu boli vybudované luxusné morské kúpele s dostihovou dráhou a ďalšími atrakciami, ktoré získali názov podľa anglického letoviska Brighton. V časoch Veľkej hospodárskej krízy bohatí hostia zmizli a na Brighton Beach sa začali usadzovať prisťahovalci, predovšetkým Židia z východnej Európy. Preto miesto získalo prezývku *Malá Odesa*. Ďalšia imigračná vlna prišla s rozpadom Sovietskeho zväzu, kedy do Ameriky zamierili ekonomickí vysťahovalci z týchto krajín. V 21. storočí sa tu usadzujú prevažne ľudia z krajín strednej Ázie. Na Brighton Beach je množstvo ruských obchodov a reštaurácií, vychádzajú tu noviny v ruštine, rad miestnych obyvateľov ani nevie po anglicky. Štvrť je známa nízkou životnou úrovňou, preľudnenosťou a vplyvom organizovaného zločinu.

Na Brighton Beach vedie BMT Brighton Line newyorského metra. Nachádza sa tu tanečná škola Brighton Ballet Theater. Neil Simon napísal o živote tunajších obyvateľov úspešnú divadelnú hru *Spomienky na Brighton Beach*, ktorú v roku 1986 sfilmoval Gene Saks. Ďalšie filmy odohrávajúce sa v tejto štvrti sú *Moskva na Hudsone*, *Malá Odesa* atď.

Referencie
----------

1. ↑
2. ↑  YURENEV, Alexey; AKHTIORSKAYA, Yelena. Welcome to Брайтон Бич, Brooklyn. *The New York Times*, 2018-12-14. Dostupné online [cit. 2019-01-03]. ISSN 0362-4331. (po anglicky)
3. ↑
4. ↑
5. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Brighton Beach**

Externé odkazy
--------------

* 
*

Zdroj
-----

*Tento článok je čiastočný alebo úplný preklad článku Brighton Beach na českej Wikipédii.*
Východ slnka v zimných Krkonošiach (poľská strana).
**Krkonoše** (poľ. Karkonosze, nem. Riesengebirge) sú najvyšším pohorím Česka a celého masívu Sudet. Ležia v severných Čechách a na juhu poľskej časti Sliezska. Najvyššia hora Krkonôš Sněžka má 1 603 metrov nad morom. 

Krkonoše tvoria prirodzené rozvodie medzi Severným a Baltským morom. V Krkonošiach pramenia rieky Labe, Malé Labe, Úpa, Jizerka a Mumlava, ale tiež Kamienica a Łomniczka. Na poľskej strane sa nachádzajú jazerá ľadovcového pôvodu Wielki a Mały Staw.

Pohorie je tvorené prvohornými a predprvohornými horninami krkonošského kryštalinika a krkonošsko-jizerského plutónu. Na jeho území sa vyskytujú reliktné a endemické druhy rastlín a živočíchov.

Ochrana územia
--------------

V roku 1963 bol na území Krkonôš za chránené územie vyhlásený Krkonošský národný park (KRNAP), štyri roky po Karkonoskem Parku Narodowem (KPN), ktorý bol založený v  roku 1959. Ochranné pásmo národného parku má na českej strane rozlohu 18 642 ha. 

Krkonoše sú tiež od roku 1992 Bilaterálnou biosférickou rezerváciou vyhlásenou Organizáciou spojených národov pre vzdelávanie, vedu a kultúru (rozloha českej časti je 54 969 ha).

Na území Krkonôš je vyhlásená aj vtáčia oblasť a významné vtáčie územie, ktoré pokrýva celú oblasť biosférickej rezervácie resp. národného parku, vrátane ochranného pásma.

### Vybrané vrcholy

|  |  |
| --- | --- |
| * Sněžka (1 603 m)
* Luční hora (1 555 m)
* Studniční hora (1 554 m)
* Vysoké Kolo (1 509 m)
* Stříbrný hřbet (1 490 m)
* Vysoká pláň (1 490 m)
* Violík (1 472 m)
* Malý Šišák (1 440 m)
 | * Kotel (1 435 m)
* Stříbrné návrší (1 433 m)
* Śmielec (1 424 m)
* Dívčí kameny (1 413 m)
* Černá hora (1 299 m)
* Medvědín (1 235 m)
* Čertova hora (1 021 m)
* Mravenečník (1 005 m)
 |

Iné projekty
------------

Commons
* Spolupracuj na Commons Commons ponúka multimediálne súbory na tému **Krkonoše**
**Gemma Chanová** (\* 29. november 1982, Londýn, Anglicko, Spojené kráľovstvo) je anglická herečka, čínskeho pôvodu.

Detstvo a mladosť
-----------------

Chanová sa narodila v Londýne v Anglicku. Jej rodičia emigrovali do Londýna z Hongkongu.

Kariéra
-------

Chanová si zahrala v roku 2015 v televíznom seriály *Humans*, kde účinkovala do roku 2018. V roku 2018 si zahrala po boku Margot Robbie a Saoirse Ronan vo filme *Mária, kráľovná škótska*. V roku 2021 dabovala postavu Namaari v animovanom filme *Raya a posledný drak*. O rok neskôr, si zahrala po boku Florence Pugh, Harryho Stylesa a Olivie Wilde, vo filme *Neboj sa, zlatko*.

Súkromný život
--------------

Chanová chodila v rokoch 2011 až 2017 s anglickým komikom Jackom Whitehallom. V roku 2018 začala chodiť s anglickým hercom Dominicom Cooperom. Spoločne bývajú v Londýne. Chanová sa venuje aktivizmu.

Iné projekty
------------

Commons
* Spolupracuj na Commons Commons ponúka multimediálne súbory na tému **Gemma Chanová**

Externé odkazy
--------------

* Gemma Chanová v Internet Movie Database (po anglicky)
* Gemma Chanová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Gemma Chan na anglickej Wikipédii.*

Autoritné údaje: * GND: 1070216518
* ISNI: 0000 0001 1849 9186
* LCCN: no2012001259
* NK ČR: xx0272422
* VIAF: 3147149198254074940005
* WorldCat: lccn-no2012001259
**Boh pozorovateľ** pozorovateľ je tichý svedok všetkého diania, najvyšší ústredný kozmický a bytostný princíp. Pretože existuje v tvorivej oblasti, odráža všetko dianie v
usudzujúcej schopnosti, ktorá ho člení a hodnotí. Jogín tohto boha nachádza
pri ponáraní sa do vlastnej bytosti, kde sa všetko javí ako proces s výnimkou
jediného princípu alebo zložky, ktorá keď sa zbaví povrchových nečistôt, ktoré
sa vnej odrázajú pri nedisicplinovanosti, vystupuje pred osobným vedomím
jogína ako princíp zrkadliaci všetko, čo kde existuje a odohráva sa. Keď jogín
odstráni aj najľahšie závany pochádzajúce z psychického nepokoja, začne boh
pozorovateľ zrkadliť všetko v nekonečnom rozsahu a jogín sa stáva vševedúcim.
Na hranici vševeducnosti jogín poznáva, že boh pozorovateľ ako zrkadliaci
princíp v jeho bytosti je totožný s tým istým princípom kozmickým, takže práve
v tomto princípe nachádza totožnosť svojho bytia s vesmírom a tým aj totožnosť
átmanu s brahmom. Poznáním tejto tožnosti vzchádza najvyššie mystické
zasvätenie, ktoré možno dosiahnuť na zemi v ľudskom tele.

Externé odkazy
--------------

* FILIT – zdroj, z ktorého pôvodne čerpal tento článok.
**Eugene "Gene" Victor Hoglan II** (\* 31. august 1967, Dallas, Texas, USA) je americký bubeník. Je uznávaný pre svoju kreativitu pri hre na bicie. Jeho vysoko technické hranie je extrémne presné pri veľmi vysokých a náročných tempách. Vyslúžil si preto prezývky „atómové hodiny" a „ľudský bubnujúcí stroj". Pôsobil v Dark Angel, Death, Strapping Young Lad, Devin Townsend, Fear Factory, Opeth, a najnovšie v Dethklok a Testament. Vydal veľmi úspešné DVD *Gene Hoglan: Atomic Clock*.

Hoglan bol uvedený na obálke časopisu *Modern Drummer* v novembri 2010. Tiež vyhral v časopise *Terrorizer* čitateľskú súťaž Hlasovanie o najlepšieho bubeníka 2010 a v časopise *Modern Drummer* bol nominovaný za najlepšieho metalového bubeníka. Bol taktiež nominovaný za najlepšieho bubeníka v časopise *Revolver* v 2010.

Zdroj
-----

*Tento článok je čiastočný alebo úplný preklad článku Gene Hoglan na anglickej Wikipédii.*

Autoritné údaje: * ISNI: 0000 0001 2078 7005
* NK ČR: xx0135960
* VIAF: 171846330
**Štipendium** je peňažná dávka poskytovaná žiakovi, študentovi, alebo mladému vedeckému pracovníkovi, ktorá má podporiť jeho vzdelanie. Finančné prostriedky štipendií sú udeľované na základe rôznych kritérií, ktoré si stanovuje darca alebo zakladateľ fondu, alebo organizácie poskytujúcej štipendium. Štipendium môže byť poskytované štátom alebo súkromnou inštitúciou. Môže byť udeľované na základe politických alebo sociálnych kritérií, výnimočných študijných, vedeckých alebo tvorivých výsledkov a podobne. Peniaze udelené ako štipendium, sú zvyčajne nevratné a nie sú pôžičkou. Študent, ktorý ich obdržal ich preto nemusí splácať.

V zmysle súčasnej slovenskej legislatívy sú doktorandi študentmi, nie zamestnancami a ich príjem je taktiež považovaný za tzv. doktorandské štipendium, ktoré ako také nepodlieha zdaneniu. V niektorých prípadoch však môže byť chápané ako príjem.

Existujú rôzne druhy štipendií, napr. sociálne štipendium, ktoré prispieva na úhradu nákladov spojených so štúdiom, pre sociálne znevýhodnených študentov. Iným typom je prospechové štipendium, ktoré je udeľované školou študentom s vynikajúcimi študijnými výsledkami. Existujú aj štipendiá pre študentov zo zahraničia, alebo štipendiá pre študentov, ktorí študujú v zahraničí.

Referencie
----------

1. ↑  *Zákon z 21. februára 2002 o vysokých školách* a o zmene a doplnení niektorých zákonov. Zbierka zákonov č. 131/2002, s. 1500
2. ↑  PETERSON, K.. *Financial Aid Glossary* [online]. fastweb.com, rev. 2013-01-04, [cit. 2014-04-12]. Dostupné online. (po anglicky)
3. ↑  Balažovičová, E. Fedák, M. Košťálová, K. Marcin, L. Szórádová, M. Zimanová, K. a kol. *Sprievodca mobilitou výskumných pracovníkov Euraxess Slovensko*, SAIA, Bratislava, 2012, s. 10
4. ↑  Predpis č. 417/2013 Z. z. *Zákon o pomoci v hmotnej núdzi* a o zmene a doplnení niektorých zákonov
Symbol rozcestia O iných významoch výrazu *Asparuch* pozri *Asparuch (rozlišovacia stránka)*.
Chán **Asparuch** bol prvým vládcom prvej bulharskej ríše (681–1018); vládol v rokoch 681–700. Podľa byzantských zdrojov bol jedným z piatich synov chána Kubrata, ktorý založil na území dnešnej Ukrajiny štát zvaný Veľké Bulharsko. Pochovaný bol na územi dnešného mesta Záporožie.

Príchod do delty Dunaja
-----------------------

Keď sa tento štát pod nátlakom Chazarov v roku 668 rozpadol, začal si spolu s ostatnými bratmi hľadať miesto inde. S istotou nemôžeme povedať, kde sa Asparuch usídlil ešte predtým, ako prišiel k delte Dunaja, kde sa jeho horda usídlila v južnej Besarábie a severnej Dobrudži.

V roku 680 vytiahol byzantský cisár Konštantín IV. proti nomádom na hranici svojej ríše, ale Asparuchovi protobulhari sa ubránili a začali postupovať ďalej na Balkán.

Príchod na Balkán
-----------------

Po roku 681 sa Asparuch spojil so slovanským obyvateľstvom nazývaným Severi alebo Sedem slovanských kmeňov a začal podnikať výpady do byzantskej Trácie.

Vznik Bulharského štátu
-----------------------

Konstantín IV. sa rozhodol uzatvoriť s Asparuchom dohodu, na základe ktorej Byzantská ríša platila každoročný tribút za „ochranu" (výpalné). To sa retrospektívne považuje za uznanie Bulharského (Protobulharsko-Slovanského) štátu a dátum jeho vzniku. Podľa neskoršej tradície si za hlavné mesto štátu, ktorý sa neskôr v 10. storočí rozpadol, vybral mesto Pliska v dnešnom severovýchodnom Bulharsku.

Asparuch niesol v štáte zodpovednosť za zahranično-politické veci a bol hlavným veliteľom armády v časoch vojny s Avarmi, ktorí útočili na štát pri severozápadnej hranici. Čo sa týkalo bezpečnosti ostatných hraničných prechodov, južná hranica bola poctivo chránená ako Slovanmi, tak aj Bulharmi, v celej jej šírke – až ku rieke Timok. A Trákovia, ktorí tu pred vznikom štátu žili, boli pripojení k novovzniknutému štátu.

Iné projekty
------------

Commons
* Spolupracuj na Commons Commons ponúka multimediálne súbory na tému **Asparuch**

  

  


|  |
| --- |
| Asparuch |
| Vladárske tituly |
|
| Predchodca**Bat Bajan** | **chán**681 – 700 | Nástupca**Tervel** |

Autoritné údaje: * BnF: 126498100
* GND: 11865070X
* ISNI: 0000 0000 1050 4588
* LCCN: n81078849
* NK ČR: js2016919597
* VIAF: 67259179
* WorldCat: lccn-n81078849
***Aspergillus flavus*** je huba patriaca do rodu *Aspergillus*. Je to pleseň bežne rozšírená v životnom prostredí a spôsobuje problémy pri skladovaní obilia. Môže byť ľudským patogénom spôsobujúcim aspergilózu pľúc a niekedy aj rohovky, vonkajšieho ucha alebo nosnej klenby. Mnoho kmeňov produkuje významné množstvo aflatoxínu, karcinogénne a akútne toxické zlúčeniny. Spory huby *Aspergillus flavus* sú alergénne. Huba niekedy spôsobuje straty v liahňach priadky morušovej.

Ochorenie človeka
-----------------

*Aspergillus flavus* je druhým najčastejším pôvodcom aspergilózy (najčastejším je *Aspergillus fumigatus*). Huba *A. flavus* môže napádať pľúcne alebo mozgové tepny a spôsobovať infarkt. Predispozíciou k aspergilóze je neutropénia.

A. flavus tiež produkuje toxín (aflatoxín), ktorý je jedným z etiologických činiteľov hepatocelulárneho karcinómu.

Vzhľad na kultúrach
-------------------

*A. flavus* rastie na kultúrach ako žltozelená pleseň. Podobne ako iné plesne rodu *Aspergillus* tvorí špecifický konídiofor zložený z dlhej stonky nesúcej nafúknuté vrecko. Konídiogenné bunky vo vrecku produkujú konídie. Mnoho kmeňov *A. flavus* vykazuje pod UV žiarením zelenkavú fluorescenciu, ktorá koreluje s úrovňou produkcie aflatoxínu.

Škody spôsobované plesňou
-------------------------

*A. flavus* sa vyskytuje najmä na kukurici a arašidoch, podobne aj na premočených kobercoch, a je jedným z niekoľkých druhov plesní známych produkciou aflatoxínu, ktorý môže spôsobiť akútnu hepatitídu, imunosupresiu a karcinóm pečeňových buniek. Absencia kontroly tejto plesne v niektorých štátoch, ktoré majú tiež vysokú prevalenciu vírusovej hepatitídy, výrazne zvyšuje nebezpečenstvo hepatocelulárneho karcinómu.

Referencie
----------

1. ↑  Klich MA. (2007). *Aspergillus flavus*: the major producer of aflatoxin. *Molecular Plant Pathology* 8 (6): 713-22.
2. ↑  Crawford JM, *Liver and Biliary Tract.* Pathologic Basis of Disease, ed. Kumar V, et al. 2005, Philadelphia: Elsevier Saunders. p. 924

Iný projekt
-----------

Commons
* Spolupracuj na Commons Commons ponúka multimediálne súbory na tému **Aspergillus flavus**

Externé odkazy
--------------

* Aspergillus flavus Genome Sequencing Project
* Aspergillus flavus research

Zdroj
-----

*Tento článok je čiastočný alebo úplný preklad článku Aspergillus flavus na českej Wikipédii.*
Muži a ženy vo vintage oblečení
Nábytok a dekorácie vystavené v predajni Home 21 v Hongkongu
**Vintage** je kultúrny a umelecký štýl.

V móde, v ktorej sa objavil v 19. storočí, spočíva v nosení vecí z inej doby alebo štylizovaných ako takých a kombinovaní štýlov z rôznych období. Za vintage sa zvyčajne považuje oblečenie z predchádzajúcich desaťročí alebo viac ako 20 rokov staré. Zároveň by to mali byť vysokokvalitné predmety, ktoré nie sú náchylné na poškodenie a ktorým plynutie času dodáva noblesu. V súčasnosti sa toto slovo používa na označenie produktov, ktoré odkazujú len na predchádzajúce obdobia. Vintage sa nevyhýba avantgarde a šokujúcim kombináciám, je to štýl pre ľudí, ktorí hľadajú svoje korene a chcú ukázať svoj individualizmus.

Vintage štýl sa hodí prakticky ku každému prevládajúcemu módnemu trendu. Je to spôsobené stálosťou riešení, ktoré sa v nich používajú, a dobre skombinovaným štýlom. Napríklad vintage batohy sa vyznačujú použitím odolných materiálov a používaním praktických spôsobov uzatvárania známych z predchádzajúcich desaťročí. Tieto produkty sú zvyčajne vyrobené z kombinácie materiálov, ako je plátno alebo prírodná koža. Ako uzávery slúžia klapky a popruhy zapínané sponami.

Tento štýl si našiel svoje miesto aj v interiérovom dizajne. Charakteristickým znakom vintage štýlu je kombinácia protikladov. Vintage interiér možno vytvoriť tromi spôsobmi:

* styling nových vecí podľa modelu predchádzajúcich období,
* uvedenie starého štýlového nábytku do moderného interiéru,
* štylizovaný interiér s históriou, v kombinácii s modernými prvkami.

Vintage sa využíva aj v hudbe. Príkladmi sú Maja Kleszcz, incarNations, VINTAGE.

Slovo vintage pochádza z vinárskej terminológie a označuje víno vyrobené v jednej sezóne. Rozhodujúce je preto zachovať určitú konzistenciu a jednoznačný pôvod hrozna použitého pri jeho výrobe.

Referencie
----------

1. ↑   *Vintage (zawsze) w modzie* [online]. DecoBloog, [cit. 2022-01-19]. Dostupné online. (po poľsky)
2. ↑  TOMASZ. *Plecaki w stylu vintage płócienne, skórzane, damskie, męskie - LadneTorby* [online]. Ładne Torby.pl, 2019-06-07, [cit. 2022-01-19]. Dostupné online. (po poľsky)

Zdroj
-----

* *Tento článok je čiastočný alebo úplný preklad článku Vintage na poľskej Wikipédii (číslo revízie nebolo určené).*
Vládne operačné centrum (GCHQ) prevádzkujúce projekt Tempora v Cheltenham, Gloucestershire.
**Tempora** (množné číslo latinského slova *tempus* = čas) je tajný program britskej agentúry Government Communications Headquarters (skr. GCHQ, ide o spravodajskú agentúru britskej vlády a vojska), ktorý bol testovaný od roku 2008 a spustený na koncom roku 2011, a ktorý neustále sleduje a (na obdobie maximálne 30 dní) aj fyzicky ukladá telefónne hovory, internetovú komunikáciu a metadáta ľubovoľných osôb na svete, t. j. priamo ich telefónne hovory, obsahy ich e-mailových správ, ich príspevky na Facebooku, zoznam nimi navštívených stránok atď. GCHG získané dáta a nahrávky okrem ich spracovania vlastnými analytikmi poskytuje aj na analýzy americkej agentúre National Security Agency (NSA).

Technicky konať túto činnosť programu umožňuje skutočnosť, že sa GCHQ pripojila na hlavné svetové káble prenášajúce internetové a telefónne dáta. Konkrétne sa tajne napojila na vyše 200 dátových optických vlákien vedúcich medzi Severnou Amerikou a západnou Európou.

Informáciu o programe Tempora zverejnil britský denník The Guardian (a nemecký Der Spiegel) 21. júna 2013 na základe informácií od Edwarda Snowdena. Od Snowdena pochádzali aj informácie, ktoré zverejnili dva týždne predtým, o podobnom programe USA PRISM. Podľa Snowdenovho vyjadrenia je však program Tempora oveľa horší (dôkladnejší) než americký program PRISM. 21. júna 2013 obvinili Spojené štáty Snowdena zo špionáže a požiadali Hongkong o jeho vydanie. 23. júna 2013 požiadal Snowden o ekvádorský azyl a odletel najprv do Moskvy. Azyl nedostal, a tak zostal v Rusku pravdepodobne doteraz, pretože v apríli 2020 požiadal o predĺženie pobytu v Rusku o tri roky.

Tempora je súčasťou globálneho sledovania (global surveillance), ktoré má charakter ako "globálny program dohľadu" a „hromadného sledovania" a protestujú proti nemu rôzni občania aj politici, od kedy bol v roku 2013 Snowdenom odhalený.

Referencie
----------

1. 1 2  . Dostupné online.
2. 1 2  SPIEGEL, DER. *Spionageskandal: Britischer Geheimdienst sammelt gewaltige Datenmengen - DER SPIEGEL - Netzwelt* [online]. www.spiegel.de, [cit. 2020-06-25]. Dostupné online. (po nemecky)
3. ↑  GIDDA, Mirren. Edward Snowden and the NSA files – timeline. *The Guardian*, 2013-08-21. Dostupné online [cit. 2020-06-25]. ISSN 0261-3077. (po anglicky)
4. ↑  CNN, Mary Ilyushina. *Edward Snowden requests a three-year extension of Russian residency* [online]. CNN, [cit. 2020-06-25]. Dostupné online.
5. ↑   *euractiv.sk* [online]. 2014-07-15, [cit. 2020-06-25]. Dostupné online.